Muna küla
Muna on Võrumaal Rõuge vallas asuv küla. Lähimad külad on loodes Rasva, põhjas Hapsu, idas Kuuda, lõunas Vadsa ja edelas Kokõ. Seda nime esmamainiti 1796 kujul Torbi Munna Petre L. Madle. 1839. aastast pärineb nimekuju Muna. Koht asus Rõuge kihelkonnas ja kuulus Haanja mõisale. 19. sajandini loeti Muna Torbi küla osaks, seejärel ta iseseisvus (iseseisev oli veel 1945), siis liideti Rasva külaga ja taastati 1997. Külanimi on tekkinud lisanimest Muna, mis ilmselt tulebki sõnast "muna".